b'\n_START_ARTICLE_\nDulki\xc5\xb3 siurblys\n_START_PARAGRAPH_\nDulki\xc5\xb3 siurblys \xe2\x80\x93 elektrinis \xc4\xafrenginys, skirtas valyti pavir\xc5\xa1iuje esantiems ne\xc5\xa1varumams juos susiurbiant.\n_START_SECTION_\nVeikimo principas\n_START_PARAGRAPH_\nDulki\xc5\xb3 siurblyje yra kompresorius, kuris traukia or\xc4\x85 ir \xc5\xa1iuk\xc5\xa1les. Ne\xc5\xa1varumai renkami \xc4\xaf popierin\xc4\xaf ar med\xc5\xbeiagin\xc4\xaf mai\xc5\xa1\xc4\x85, perko\xc5\xa1iami vandens filtru ar atskiriami ciklonu. Ciklonai anks\xc4\x8diau naudoti tik pramoniniuose dulki\xc5\xb3 siurbliuose, bet XX a. 9 de\xc5\xa1imtmetyje Jungtin\xc4\x97s Karalyst\xc4\x97s konstruktorius D\xc5\xbeimas Dysonas rinkai pristat\xc4\x97 nauj\xc4\x85 technologij\xc4\x85, pavadint\xc4\x85 Cyclone Separator (ciklonas, i\xc5\xa1centrinis separatorius). Tokio tipo dulki\xc5\xb3 siurblys buvo reklamuojamas kaip pigesnio naudojimo, nes nereikia keisti popierini\xc5\xb3 mai\xc5\xa1\xc5\xb3. Galiausiai pasirod\xc4\x97 dulki\xc5\xb3 siurblys Roomba. U\xc5\xbeprogramavus jis gali veikti savaranki\xc5\xa1kai.\n_START_SECTION_\n\xc4\xaedomyb\xc4\x97s\n_START_PARAGRAPH_\nDabartiniuose namuose naudojamuose dulki\xc5\xb3 siurbliuose be siurblio dar b\xc5\xabna sam\xc4\x8diai, antgaliai skalbimui ar vibracijos mechanizmai, skirti mink\xc5\xa1tosioms bald\xc5\xb3 dalims drebinti ir taip nuo j\xc5\xb3 nukratyti dulkes. Da\xc5\xbenai dulki\xc5\xb3 siurbliai konstruojami taip, kad vamzd\xc4\xaf b\xc5\xabt\xc5\xb3 galima pritvirtinti prie angos, kur i\xc5\xa1pu\xc4\x8diamas oras, - tuomet siurblys ne traukia or\xc4\x85, o pu\xc4\x8dia. \xc5\xaakyje tai naudojama ne tik dulk\xc4\x97ms ar lapams nup\xc5\xabsti, bet ir balinant, da\xc5\xbeant sienas._NEWLINE_Dideli pramoniniai dulki\xc5\xb3 siurbliai, labai na\xc5\xa1\xc5\xabs, turi didelio pavir\xc5\xa1iaus ploto filtrus, pritaikyti darbui ypa\xc4\x8d sunkiomis s\xc4\x85lygomis siurbiant didelius kiekius, da\xc5\xbenai problemati\xc5\xa1k\xc5\xb3 dulki\xc5\xb3. Da\xc5\xbenai tinkami darbui 24 val per par\xc4\x85, yra modeliai tinkami darbui potencialiai pavojingose sprogimui aplinkose, d\xc4\x97l i\xc5\xa1skirtini\xc5\xb3 bruo\xc5\xbe\xc5\xb3 lengvai perstumiami, perve\xc5\xbeami, naudojami labai dideli\xc5\xb3 plot\xc5\xb3 valymui, pvz., gamybini\xc5\xb3 patalp\xc5\xb3, logistikos centr\xc5\xb3, koridori\xc5\xb3 ar hol\xc5\xb3..., tokie dulki\xc5\xb3 siurbliai dar gali b\xc5\xabti naudojami vandens ir chemikal\xc5\xb3 surinkimui ...._NEWLINE_sveikatai pavojing\xc5\xb3 ar negti mirtin\xc5\xb3 dulki\xc5\xb3 siurbimui. Siurbliuose gali buti \xc4\xafrengiami HEPA, ULPA filtrai kaip prie\xc5\xa1 turbin\xc4\x85 taip ir po. Gali b\xc5\xabti jungiami prie elektros tinklo 220V, 400V, spausto oro linij\xc5\xb3, ar su vidaus degimo varikliais._NEWLINE_Prie\xc5\xa1 kelet\xc4\x85 met\xc5\xb3 prekyboje pasirod\xc4\x97 automatiniai dulki\xc5\xb3 siurbliai. Toks dulki\xc5\xb3 siurblys yra ma\xc5\xbeas valymo \xc4\xafrenginys, u\xc5\xbeprogramavus jis gali pats nustatytu laiku \xc4\xafsijungti ir i\xc5\xa1siurbti nurodyt\xc4\x85 patalp\xc4\x85, taip pat papildyti akumuliatori\xc5\xb3._NEWLINE_1992 m. firma Matsushita pasi\xc5\xabl\xc4\x97 dulki\xc5\xb3 siurbl\xc4\xaf, valdom\xc4\x85 \xc5\xbeod\xc5\xbeiu.'